
NR.__________________________

REFERAT
privind aprobarea Metodologiei de închiriere a spaţiilor în clădirea INCUBOXX realizată prin proiectul “Infrastructură regională de afaceri şi inovare în sectorul IT&C”, cod SMIS 34472, 

Clădirea INCUBOXX realizată prin proiectul “Infrastructură regională de afaceri şi inovare în sectorul IT&C”, cod SMIS 34472, a fost finanţat în cadrul Regio - Programul Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul de intervenţie 1.1. „Planuri integrate de dezvoltare urbană”, Sub-domeniul: Poli de creştere.
Obiectivul general al proiectului a fost realizarea unei structuri locale de sprijinire a afacerilor pentru încurajarea iniţiativei antreprenoriale locale, într-un domeniu de importanţă strategică pentru îndeplinirea viziunii de dezvoltare a Polul de Creştere Timişoara - tehnologia informaţiei şi telecomunicaţii – în vederea dezvoltării durabile a mediului de afaceri din această zonă. 
Imobilul în speţă a fost construit pentru găzduirea unei structuri de sprijinire a afacerilor (incubator) în domeniul IT&C, menită să contribuie la sprijinirea micro intreprinderilor aflate în faza demarării şi a IMM-urilor aflate în faza consolidării afacerilor lor şi a serviciilor de suport pentru firmele incubate, care să contribuie la reducerea cheltuielilor indirecte ale acestora, în vederea creşterii competitivităţii lor pe piaţă. 
Clădirea a fost finalizată, dotată şi recepţionată iar termenul de finalizare a contractului de finanţare este 25.01.2015.
Conform Caietului de sarcini aprobat prin HCL nr.516/23.10.2014 pentru închiriere spaţiilor (birourilor) din incinta clădirii INCUBOXX este necesară elaborarea unei Metodologii de închiriere.
	Metodologia de închiriere a spaţiilor din clădirea INCUBOXX conţine: criteriile de admitere a firmelor în spaţiile pentru incubare şi pentru consolidare, tipurile de activităţi eligibile ce se vor desfăşura în cadrul infrastructurii de afaceri, actele solicitate pentru închirierea de spaţii, modalitatea de evaluare a dosarelor, distribuirea spaţiilor, avantajele firmelor din incubare şi consolidare, obligaţiile firmelor, preţurile de închiriere/metru patrat, condiţiile de menţinere a spaţiilor.
	De asemenea, metodologia este însoţită de 3 anexe: Anexa I - Cerere tip de solicitare închiriere spaţiu în INCUBOXX, Anexa II - Model Plan de afaceri (IIA pentru incubare şi IIB pentru consolidare) şi Anexa III – Angajament privind menţinerea şi crearea de locuri de muncă.
	Având în vedere cele menţionate mai sus, solicităm aprobarea Metodologiei de închiriere a spaţiilor din clădirea INCUBOXX cu anexele menţionate mai sus.
Având în vedere cele menţionate mai sus, precum şi necesitatea îndeplinirii tuturor indicatorilor prevăzuţi şi asumaţi prin proiect,
PROPUNEM:
- aprobarea Metodologiei de închiriere a spaţiilor din clădirea INCUBOXX - clădire construită prin proiectul “Infrastructurii regionale de afaceri şi inovare în sectorul IT&C”, cod SMIS 34472, şi Anexele I, II (A şi B) şi III.

